CELEX: 62019CA0002
Language: bg
Date: 2020-03-26 00:00:00
Title: Дело C-2/19: Решение на Съда (първи състав) от 26 март 2020 г. (преюдициално запитване от Riigikohus — Естония) — Наказателно производство срещу A. P. (Преюдициално запитване — Рамково решение 2008/947/ПВР — Взаимно признаване на съдебни решения и решения за пробация — Приложно поле — Съдебно решение, с което се налага наказание лишаване от свобода с отложено изпълнение — Пробационна мярка — Задължение за въздържане от извършване на ново престъпление — Задължение със законов произход)

29.6.2020   
            
            
               BG
            
            
               Официален вестник на Европейския съюз
            
            
               C 215/17
            
         
      Решение на Съда (първи състав) от 26 март 2020 г. (преюдициално запитване от Riigikohus — Естония) — Наказателно производство срещу A. P.
      (Дело C-2/19) (1)
      
      (Преюдициално запитване - Рамково решение 2008/947/ПВР - Взаимно признаване на съдебни решения и решения за пробация - Приложно поле - Съдебно решение, с което се налага наказание лишаване от свобода с отложено изпълнение - Пробационна мярка - Задължение за въздържане от извършване на ново престъпление - Задължение със законов произход)
      (2020/C 215/19)
      Език на производството: естонски
      
         Запитваща юрисдикция
      
      Riigikohus
      
         Страна в главното наказателно производство
      
      A. P.
      
         Диспозитив
      
      Член 1, параграф 2 от Рамково решение 2008/947/ПВР на Съвета от 27 ноември 2008 година за прилагане на принципа за взаимното признаване към съдебни решения и решения за пробация с оглед на надзора върху пробационните мерки и алтернативните санкции, във връзка с член 4, параграф 1, буква г) от него, трябва да се тълкува в смисъл, че признаването на присъда, с която се налага наказание лишаване от свобода, чието изпълнение е спряно единствено при условие за спазване на законово задължение за въздържане от извършване на ново престъпление през изпитателен срок, попада в приложното поле на това рамково решение, стига това законово задължение да произтича от тази присъда или от постановено въз основа на нея решение за пробация, което запитващата юрисдикция има задачата да провери.
      
         (1)  ОВ C 93, 11.3.2019 г.